
I. GEORGESCU 


DE 


G. OPRESCU 


MEMBRU CORESPONDENT AL ACADEMILI ROMÂNE 


Comunicare făcută în ședinta publică dila 9 Ianuarie 10.45 


Studiile asupra picturii româneşti și chiar cele asupra 
graficei au cunoscut în ultima vreme o înflorire îmbucură- 
toare şi cu totul neașteptată. Singură sculptura a fost ceva 
mai ncglijată. Consider această situație, acest tratament vitreg 
al unor manifestări artistice meritorii, ca profund 1egretabil. 
De aceea m'am hotărît 'să implinesc această lacună și să 
adaug volumelor mele despre pictura și grafica românească 
în secolul al XIX-lea, un al patrulea, tratând despre sculptură 
la noi, în ultima sută de ani. 

Voiu alege din acest studiu câteva capitole de interes mai 
general, pe care le voiu comunica succesiv Acadeiniei. Incep 
cu cel despre lon Georgescu, figura cea mai reliefată 
din cea de a doua jumătate a veacului trecut. 


Când examinăm mai de aproape vicața şi activitatea lui 
|. Georgescu, comparativ cu cea a conțemporanilor, 
suntem izbiți de un paralelism, care nu este cu totul întâm- 
plător, între el şi Andreescu. Amândoi ies dintr'un 
mediu social aproape identic: mica burghezie orășenească, 
poate de o nuanţă periferică, Amândoi ajung, nu dintr'odată, 
ci oarecum prin tangentă, la profesia căreia i se vor consacra 
mai apoi definitiv și cu toate puterile lor de oameni plăpânzi, 


1 A. R. — Memoriile Secţiunii Literare. Seria III. Tom. XIII. 

sortiți să moară rep:de şi în plină producţie, deci înainte 
de a-și fi dat toată măsura talentului. In adevăr, Geor- 
gescu, sculptoral, în dorinţa, la început, de a deveni un 
"meseriaş mai subțire, intră în şcoala de arte şi meserii; 
iar Andreescu, intenţionând să obțină o catedră de 
desen și caligrafie într'o şcoală secundară, și nu să ajungă 
pictor, la cea de Arte frumoase. Repede ei își dau seama 
de adevărata lor vocaţie, şi în vederea ei se pregătesc. Amândoi 
îşi fac apoi despre rolul pe care-l vor juca, despre obligaţiile 
lor, decurgând din însușirile rare cu care-i dotase natura, 
o idee foarte înaltă. Deşi modeşti, "şi unul şi celălalt, sunt 
deplin conştienţi de greutatea « de a fi cineva » într'un domeniu 
atât de dificil şi de serios, cum era cel pe care-l stăpânesc. 
Amândoi fac studii complete, efective, aşa cum nu mai făcuse 
nimeni la noi înainte de ei, cu excepția lui Aman, și ajung 
la un fel personal de a-şi realiza concepţiile, la o consacrare 
măgulitoare, chiar şi în expoziţiile franceze la care participă, 
şi aceasta, încă de la primele lucrări primite în Salonul 
parizian. Apoi — trăsătură cu adevărat surprinzătoare — când 
Georgescu pictează, tablourile lui s'ar putea confunda 
aproape cu peizajele lui Andreescu, deşi, după cum 
ştim, acesta, timid şi solitar, n'a putuț avea cu sculptorul 
un contact mai prelungit — admițând că l-ar fi cunoscut — 
care să explice şi să justifice o influenţă. In acele peizaje, 
care nu sunt rare în opera lui Georgescu—unul, 
excelent, exista în colecția regretatului Dendrino — se remarcă 
acelaşi sentiment cald şi adânc, aproape religios, în faţa naturii, 
aceeași manieră largă şi sigură de a purta pensula, încărcată 
de o materie colorantă abundentă şi grasă, lăsând urme 
vizibile pe suportul tabloului, poate însă întrso gamă ceva 
mai clară la Georgescu. In sfârşit, pe amândoi îi 
răpeşte în plină înflorire o moarte timpurie, în condiții tra- 
gice, când fiecare ar mai fi avut atâtea de spus, pentru gloria 
sa şi a neamului din care făcea parte. Mici la statură, delicați, 
plăcuţi însă, şi unul şi celălalt, după cum se vede din por- 
tretele lor și rezultă din afirmaţiile contemporanilor care 
i-au frecventat, chiar trăsăturile feței şi aparenţa lor fizică, 
prezintă oarecare similitudine. 

lată deci un motiv mai mult să ne întoarcem privirile cu 
interes și recunoștință către epoca ce i-a văzut manifestân- 
du-se, deşi amândoi, — iarăși o curioasă coincidență — sunt 
uitaţi repede după moarte. 

Vremea noastră, dintr'un sentiment de dreptate şi pentru 
a repara uitarea nemeritată în care fusese ținut Andre- 
escu, și-a întors privirile cu o dragoste admirativă asupra 
lui. S'au publicat monografii în care omul și opera au fost 
cu amănuntul studiați, s'au făcut expoziţii, s'au scos în 
evidență pânzele rare de pe unde erau ascunse și chiar — 
o formă de omagiu care nu este cu totul de neglijat —: s'au 
plătit prețuri din ce în ce mai mari, pentru toate lucrările 
iscălite de acest maestru şi intrate in comerț. Georgescu 
pa cunoscut acest reviriment de reputație. Cel mai complet 
sculptor al nostru din secolul al XIX-lea a continuat să uu 
preocupe decât numai din când în când pe acei dintre ama- 
torii noștri, înamorați mai ales de pictură, care mai găseau 
un moment şi pentru a-și reaminti de sculptorii dela finele 
secolului. Nicio monografie sistematic făcută, niciun articol 
mai substanțial. Cartea lui N. Petraşcu, consacrată 
artistului î) este o grupare plăcută de material anecdotic, 
în care baza informaţiei e constituită din amintirile autorului 
şi ale altor prieteni și cunoscuți ai lui Georgescu. 'Tot 
pe amintiri, unele interesante pentru a pătrunde psihologia 
artistului, este clădit şi articolul scris de unul din foştii elevi 
ai acestuia, Dimo Pavelescu 2). Eu însumi am vorbit 
"de Georgescu în două rânduri: în Pictura Românească 
în secolul al XLĂ-lea şi în volumul al doilea din Grafica Româ- 
nească în secolul al XLĂ-lea, întru cât activitatea lui ca pictor 
şi acuarelist intra îh materia ce tratam în cele două studii 

Georgescu a avut o familie, a lăsat urmași, dar, 
din nefericire, hârtiile dela dânsul n'au fost păstrate, iar 
familia este azi aproape stinsă. Nu ne rămâne decât să ne 
mărginim expunerea la scurtele ştiri sigure ce nu s'au pierdut 
şi la analiza operelor sale. Ce ne spun aceste ştiri? Că €l s'a 
născut în Bucureşti, dintr'o familie modestă. Tatăl său avea 


3) sv. Petraşcu: Ion Georgescu, ed. Bucovina, Buc. 1931. 
2) In revista Pictură și Sciwptura, lunie 1935. 

o mică prăvălie pe şoseaua Filantropiei. Mama sa, femeie 
simplă, se remarca prin bunătatea şi energia ei, calități pe care 
le-a transmis copilului, care însă nu era un fiu unic. Anul 
naşterii lui Georgescu nu este dat cu preciziunc de 
cei care, întâmplător, s'au ocupat de dânsul. După unii ar fi 
1855, după alții 1856, iar după familie, care îşi amintea că, 
la data morții, 1898, ar fi avut 41 de ani, ar urma să fie 1857. 
In realitate însă nu e nevoie să facem socoteli complicate ca 
să-l deducem, şi nici să credem afirmaţiile, de sigur nu sufi- 
cient controlate, ale vreunui biograf ocazional. Georgescu 
însuși ni-l spune și n'avem de ce să ne îndoim de exactitatea 
lui, în notiţa ce însațeşte numele său, din catalogul Salonului 
parizian, în care se găsea expus primul său cenvoi». «Geor- 
gesco Jean, n€ ă Bucarest en Janvier 1856, 6lăve de 
M. Alex. (în realitate Augustin, zis Auguste: 
Alexandre) Dumont et Eugene Delaplan- 
che, rue Bdrra 3.» Urmase clasele primare, după termi- 
parea cărora părintele său se gândise la o profesie 
practică, care convenea resurselor modeste ale familiei. In 
acest scop îl înscrisese la Școala de arte şi meserii, care se 
găsea în apropiere, şi de unde ieşcau meseriaşi de o treaptă 
ceva mai înaltă decât simpli lucrători, fără studii. In contact 
cu materia plastică, oricare ar fi fost ca, adolescentul își dă 
seama că menirea sa nu este să lucreze obiecte triviale, 
oricât de utile ar fi ele, ci să o fasoneze într'un alt chip, să- = 
dea o vieață mai durabilă şi o înfățișare mai plăcută, deși, 
evident, mai puțin folositoare din punctul de vedere practic. 
Işi descopere astfel o chemare, pentru care cursurile elemen- 
tare, ce urma atunci, nu-l puteau pregăti. I.e părăsește și, 
în 1872, adică la vârsta de şasesprezece ani, trece la Şcoala 
de Arte Frumoase, în clasa lui Karl Storck. 

Cursurile şcoalei durau cam cinci ani, iar profesorul, o 
ştim, era metodic şi exact, cu bune însuşiri didactice, bucuros 
să slujească arta şi să formeze tineri sculptori inteligenţi ŞI 
dornici de a se manifesta, cum părea să fie |. Georgescu. 
Sârguitor, mergând din progres în progres, acesta devine 
bursier în 1875, iar în anul următor capătă un premiu, alături 
de Ștefan lonescu, care va lua mai târziu numele 

de Valbudea, şi care este singurul printre camarazii 
lui Georgescu, care n'a înșelat așteptările profesorului 
lor. În 1877, cuun Cap de bătrân, care se găsea la Pinacoteca 
din București, înainte de tribulaţiile acestei nenorocite 
colecţii, el obține diploma de absolvire. 'Trecuseră tocmai 
cinci ani dela data intrării în Şcoală. 

In acelaşi an se ținea consursul pentru. « marele premiu 
de străinătate». Georgescu se prezintă şi el, alături de 
cel mai talelntat dintre colegii săi, de Valbudea, şi 
reuşeşte primul, adică obține bursa pentru Paris, cu un 
basorelief după faimosul grup al lui Girardon, Răpirea 
Proserpinei. Era vorba de o interpretare şi o transpunere a 
unui grup monumental in ronde-bosse, de reducerea lui 
adică la o sculptură de mici dimensiuni, în suprafață. Le 
Journal de Bucarest, numărul dela 20 Sept. 1877, dă oarecare 
indicaţii asupra felului cum se prezenta această operă, distrusă 
în 1884, în incendiul căruia i-a căzut jertfă Școala de Arte, 
. din palatul Universităţii: «întrun colț al operei o nimfă 
goală (în realitate este vorba de una din tovarășele Proserpinei, 
trântită jos de Platon, în momentul în care zeul răpește pe 
cea care trebuia să-i devină soție) văzută din spate, are toată 
amploarea și puterea formelor de femeie ale lui Rubens». 
Basorelieful lui Georgescu nu era expus singur, ci 
însoțit de un platru», de două picturi, de un studiu de 
anatomie şi de unul de perspectivă, toate iscălite, de curând 
ieşite din mâna sa. Cum vedem, pictura îl preocupa incă de 
la București. Este posibil deci ca el să fi urmat și cursurile 
clasei lui Aman, nu numai pe cele ale lui Storcd. 

După cei cinci ani petrecuţi în Școala de Arte dela Bucu- 
rești, după anii de ucenicie, în care e probabil că începuse 
să și modeleze, în Școala de arte şi meserii, Georgescu 
mai rămâne la studii, în Franța, încă cinci ani, deşi chiar din 
1881, el expusese la Salon, încetase deci de a fi un elev pro- 
priu zis. Aceasta înseamnă o perioadă de formaţie de peste 
doisprezece ani, cum au avut-o la noi foarte puţini artiști. 
Maeștrii săi la Paris sunt, cum am văzut, Delaplanc h e 
Şi Dumont, iar pentru pictură, căci nu trebue să pier- 
dem din vederea această îndeletnicire majoră, în chip pa- 

ralel practicată de tânărul român, Pierre Auguste 
Cot. 

Georgescu va poseda în lucrările sale calități, pe care 
suntem obișnuiți să le considerăm ca specific franceze și pe 
care, natural, suntem ispitiți să le punem în legătură cu tor- 
mația sa pariziană. El va avea în cel mai înalt grad un sens 
al delicateţei învelişului, al epidermei redate în moliciunea 
ei catifelată, în nenumăratele, imperceptibile cu ochiul şi 
mult mai aparente la pipăit, accidente ce s: întâlnesc în 
părțile descoperite ale unei statui. Fără să sacrifice forța, el 
va accentua mai ales grația într'o figură şi va preferi ati- 
tudinile care pun în valoare această însușire. Din punct de 
vedere al execuţiei, al căldurii cu care dă vieață formelor, 
al pertecțiunii meşteşugului «de bun lucrător», al echili- 
brului unei compoziții, al desenului ei strict şi precis în de- 
“talii, el nu va avea rival decât numai ceva mai târziu, în 
unele sculpturi de Paciurea şi în cea din urmă pe- 
rioadă a lui Brâncuş, ambii simțitori şi ei la calitățile 
remarcabile ale şcoalei franceze dia vremea lor. Este deci 
logic să ne întoarcem un moment privirile asupra maeștrilor 
care îi vor imprima disciplina şi văzul lor estetic, în timpul 
celor cinci ani de perfecționare din perioada șederii la Paris. 

Cot (1837—1883), profesorul de pictură, fusese şi el pe 
vremuri atras de sculptură, pe care o practicase înainte de 
a se ferma, sub Cabanel şi Bouguereau, cei mai 
agresiy academici dintre profesorii timpului. in 1882 Geor- 
gescu va expune la Salon o «Bacchante endormie», pe 
Cage n'0 cunoaştem, dar care trebue să fi corespuns esteticei 
lui Cot. 

Nu ea ne va da cheia preferințelor în pictură ale compatrio- 
tului . nostru, cu atât mai mult cu cât cunoaştem operele 
sale de mai târziu, realismul lor sănătos, vigoarea de tratare, 
coloritul lor franc şi sonor. Cot își pierde influența ime- 
diat ce Ge orgescu își dă seama de calităţile rare ale 
picturii care se despărțise de academism, chiar sub forma 
cea mai nobilă a acestuia, clasicismul. In peizaj, în natura 
moartă — flori, vânat, căci vânătoarea era poate unica pa- 
siune, înafară de artă, a acestui om echilibrat și fără pasiuni — 

el urmează exemplul realiştilor şi al celor care, porniţi din 
şcoala dela Barbizon, se îndreptau pe nesimţite către 
impresionism, așa cum l-au cunoscut şi Grigorescu, și 
Andreescu. 

Nu tot astfel este cazul cu înrâuririle primite dela ceilalți 
doi profesori, dela. sculptori. Ambii sunt înglobați de. isto- 
rici în grupul clasicilor, calificativ pe care-l merită, deși nu 
într'o egală măsură. D elaplanche (1836—1891) este 
mai les cel căruia epitetul i se potriveşte mai bine. In opera 
sa, ceea ce se citează cu laude sunt nudurile şi statuele vag 
religioase: PAurore, Eve avant le peche, la Vierge au ls, 
S-te Agnes. Fără voie ne gândim la Fetița în rugăciune, la 
Izvorul, grațioasa figură culcată — azi la Atencul Român — ale 
lui Georgescu, și ni se pare că distingem -filiațiunea: 
Graţie puțin melancolică, forme gingaşe de adolescentă, buna 
tradiţie Î în concepţie și în prezentare, un aer franțuzesc, mai 
ales în Izvor, care ne poartă cu gândul chiar până la secolul 
al XVIII-lea. Dar acesta nu e tot Georgescu şi poate 
nici cel mai bun Georgescu, în orice caz nu cel mai 
personal. 

Dumont (1804 —1884) era şi el un clasic, căci era greu 
unui sculptor, atât de legat de trupul gol omenesc, trăind 
şi lucrând sub prestigiul sdrobitor al artei antice, al artei 
Renaşterei şi, în Franţa, sub cel al celor două secole pre- 
cedente de sculptură, excepțional de strălucite, să rupă cu 
acest măreț trecut, afară numai dacă nu simțea în el impul- 
suri, ca Puget, ca Rude, ca Barye, ca David 
d'Angers, Preault, mai puternice decât sentimentul 
formei pure şi mai active de cât forța tradiției. 

Clasicismul lui Dumont era însă mai atent la ce se 
petrece în jurul său în alte domenii, mai bărbătesc, mai în- 
clinat să vadă în expresia plastică, nu atât trupul în repaus, 
cât pe cel în mişcare, ori, cel puţin, într'o frumoasă atitu- 
dine ce denotă altceva de cât calmul sufletesc al pozelor 
clasice. Geniul din vârful Coloanei de Iulie de pe Piaţa Bas- 
tiliei este de el; de el sunt nenumărate statui de bărbați şi 
de femei ilustre, printre cele din grădina Luxemburgului, 
ori cele ce decorează bisericile, palatele, marile instituţii, Ca- 

mera şi Senatul. Statua lui Wapoleon din vârful Coloanei 
Vendâme, ori altele, de generali, de pictori, de poeți, pentru 
piețele oraşelor de provincie, tot numele lui îl poartă. Si 
atunci înțelegem pe celălalt Georgescu, pe autorul 
unor așa de reușite monumente cum sunt Gheorghe 
Lazăr, Em. Protopopescu-Pake, Asachi, ze- 
cile de busturi, în cere el se.arată, în ciuda dificultăților, a 
condițiilor mizerabile în care uneori era silit să lucreze, 
după fotografii reţuşate ce înfrumusețau, banalizând-o şi 
răpindu-i tocmai detaliile expresive, o fizionomie, un inter- 
pret inteligent, profund și clar-văzător al omului. Iar cârd 
are norocul să i se ceară figura unei personalități mai relie- 
fate, unul din acele tipuri ce ies din comun, ce în vieaţă se 
manifestă mai liber şi mai spontan, fără frică de a călca con- 
vențiunile sociale, acest discipol al clasicilor se lasă sedus 
de te miri ce sentiment romantic, de unde rezultă o expresie 
visătoare a feței, în capul înclinat şi rezemat pe mână, ca în 
bustul lui Bolintineanu, de nu știu ce nevoie de a-și 
arăta eroul sustrăgându-se ambianţei şi cufundându-se în 
gânduri, ca în Lazăr, în timp ce mantia, jumătate căzută 
de pe umăr şi dreaptă în jurul trupului, are și ea o alură ro- 
mantică. Fără acţiunea lui D.umont acest dublu aspect, 
această îmbinare de contrare din arta lui Georgescu, nu 
s'ar înțelege. Și, natură perfect ermronioasă, în care cele două 
tendințe se țin una pe alta în frâu, nu ca cea a lui Paciu- 
rea, la care latura romantică de multe ori face explozie, 
atingând aproape desechilibrul, Georgescu ne dă ura 
din cele mai remarcabile expiesii de artă plastică monumen- 
tală din şcoala română. 

Educaţia profesională, primită de sculptor pe de o parte 
în atelierele maeștrilor săi, pe de alta în mediul francez, viu, 
pitoresc, excesiv în toate, comentând şi criticând în gura 

are, în formule considerate definitive, în orice caz îndrăs- 
ncțe şi distrugătoare de idoli, ale camarazilor, fu compietată 
de dese și lungi vizite în mazee şi expoziții, în special la 
Luvru. N. Petraşcu, care a cunoscut d aproape pe 
artist şi cercurile pe care acesta le frecventa la București, 

cum ştim 1), ne informează despre cunoştinţele lui clare şi 
întinse, despre formaţia severă a gustului, despre exigenţele 
lui înalte în materie de artă. Tot ce aflăm despre el prin 
alții întărește această presupunere. Imediat ce se întoarce 
din Paris, ori, mai drept, chiar în vremea studiilor, el se 
leagă cu lon Mincu, arhitectul nostru cel mai de seamă 
din aceeaşi generație, și cu G. Dem. Mirea. Amândoi 
aceştia se găseau în Franţa aproape în același timp cu Geor- 
gescu și revin în țară cam tot odată cu el. Ultimul, natură 
mai aristocratică, dușmanul a tot ce aparținea « bohemei » 
artistice — epitet sub care adesea nu se ascunde decât pre- 
tențioasa neputinţă a ratatului — își alege prietenii cu dificul- 
tate. Tot asemenea, ba încă o nuanță şi mai exigent, era 
Mincu. Mândru, poate şi niţel vanitos, dispus din când 
în când să părăsească echerul, compasul şi schițele sale pen- 
tru condeiul de critic, acesta arată o mare dragoste lui Geor- 
gescu, discută cu el evenimeutele artistice dela noi și 
din Parisul care le era familiar amândorora, îi caută socie- 
tatea. Totul ne dovedește deci că sculptorul, cu natura sa 
calmă, serioasă, era în acelaşi timp un bărbat cultivat, dis- 
pus să aprofundeze orice chestiune estetică sau atingând pro- 
fesiunea sa, curios de părerea altuia, și, mai ales, doritor să 
se țină în curent cu evenimentele artistice. Din acest punct 
de vedere, niciunul din sculptorii sau pictorii contemporani 
nu cred să i se poată compara. Karl Storck de multă 
vreme nu mai era informat de ceea ce se petrecea în Apus, 
atâția ani după ce pierduse contactul cu centrele mari .de 
acolo. Carol, în America de pe la anul 1880, nu întâl- 
nise de cât foarte vagi ecouri din vicața artistică a capita- 
lelor Europei. Grigorescu, Andreescu, nu erau 
în deajuns de cultivați şi, după cum se pare, pasionați de 
opera lor curentă, n'aveau nicio aplicare pentru .o cunoaș- 
tere mai teoretică, mai intelectuală, a artei. lar despre Val- 
budea, de sigur un sculptor foarte dotat, ştim încă” prea 
puţin, ca să putem judeca cu certitudine reacțiunilc sale, din 
acest punct de vedere. Pe de altă parte, în ţară, acesta ducea 


1) N. Petrașcu: Ion Georgescu, op. cit. şi Jon Minru, Buc. Cult. Naţ. 1928. 

o vieață mult mai solitară ca Georgescu, care în so- 
cietatea celor doi confrați mai sus menţionaţi și a prietenilor 
acestora, Duiliu Zamiirescu, Barbu Dela- 
vrancea și alții, găsea nenumărate prilejuri de a schimba 
păreri cu privire la vieața artistică. Relaţiile foarte cordiale 
ale soției sale, după ce sculptorul se însoară, mai ales cu 
Doamna Mirea, nu puţin au contribuit la strângerea legă- 
turilor dintre el și pictor. 
La Pricre d'un enfaut sau, cu titlul românesc, Copiliţă ru- 
gându-se, este lucrarea cu care compatriotul nostru se pre- 
zintă în fața publicului numeros ce vizita importanta expoziție 
de primăvară din Paris, și a juriului cunoscut pentru severi- 
tatea sa, în 1881. Catalogul Salonului, în care ea poartă npu- 
mărul 3.921, o şi descrie: « Statue en plâtre, grandeur na- 
turelle ... Nu, ses longs cheveux tombants, il (l'enfant) se 
tient ă genoux sur un petit tabouret, les yeux au ciel». La 
finele volumului, printre celelalte ilustrații ce însoțesc lunga 
listă a lucrărilor expuse, este şi una după un desen al sculp- 
torului, repreducând statua. Ea procură lui Georgescu 
o menţiune onorabilă, ceea ce, pentru cine cunoaşte greutățile 
de care se izbeau mai totdeauna debutanţii, mai ales cei 
străini, însemna un evident succes. Astăzi, în mai multe 
exemplare prin muzeele noastre, ea ne mişcă mai puțin, 
oate tocmai din pricina laturii sentimental anecdotice, ce 
incânta pe contemporani. Nu se poate nega însă în ea însu- 
şiri remarcabile de execuție, o cunoștință sigură a anatomiei, 
sensibilitate şi delicateță de tratare, ceva gingaș și inocent, 
mai ales în atitudine, care nu este cea a unui copil îngenun- 
Chiat, cum spune descrierea franceză, ci cea a unui copil. 
care, nesigur şi lăsându-se să alunece de pe scaunul unde 
este aşezat, se pregăteşte, cu un gest fermecător în stângăcia 
lui, să îngenunche, nici de tot ridicat de pe scaun, nici ce 
tot atingând pământul. Tudor Vianu, vorbind de 
această operă (în studiul serios la care ne-am referit uneori) 
o descrie cu o căldură comunicativă: «Elanul rugăciunii, 
mâinile care se strâng cu putere, privirile care caută spre 
cer, buzele pe care expiră murmurul fervent al implorării, 
completează o expresie de o mare intensitate. Această rugă- 

ciune este însă a unui copil, ea nu este a desnădejdii în luptă 
-cu adversitatea, ci a unei purității pline de în e şi de 
candoare, vorbind mișcător din grația formelor abia înflo- 
rite >. Din același an, purtând indicația Paris, este bustul în 
teracotă a lui Vasile Boerescu, dela Universitatea 
-din Bucureşti (Rectorat, Sala Senatului Universitar). Anul 
următor, în 1882, Georgescu revine în ţară, după ce 
expusese la Paris tabloul mai sus menţionat, Bacchante en- 
dormie şi statua pe care o va intitula mai târziu Aruncătorul 
„de lance, dar care în mediul clasic, printre artişti şi amatori 
mai în curent cu mitologia, se numea Endymion ă la chasse. 
Este ultima sa apariție la Salonul francez. 

Odată în ţară, precedat de reputația ce-și câștigase în Ca- 
pitala Franţei, el este solicitat din toate părțile pentru portrete. 
Niciunul dintre sculptorii dela noi n'a lăsat în urma lui atâtea 
busturi ca Georgescu: peste o sută cincizeci, după 
cum ne spune elevul său Dimo Pavelescu. Cel 
dintâi ca dată, lucrare remarcabilă şi de un sentiment avân- 
tat şi romantic, rar în opera lui Georgescu, este celal 
tragedianului faimos pe atunci, Mihail Pascaly, mort 
în acel an (1882). Liniile energice şi expresive, în care se 
simte pasiunea temperamentului acestui interpret de tipuri 
tragice, focul ce îi scapără în ochi, până şi cutele adânci 
ce-i brăzdează faţa şi se încarcă de umbră, dau acestui portret 
un prestigiu extraordinar. Cele mai neînsemnate detalii sunt 
gândite şi contribue la unitatea întregului, dela buclele pă- 
rului bogat ce cade pe spate, ca o coroană mișcătoare, lăsând 
descoperită fruntea largă, dominatoare, până la căpătâiele 
cravatei ce sboară în vânt, la gulerul de blană ce aşa de mi- 
nunat încadrează bustul, la gulerul cămășii, larg deschis, ce 
lasă liber gâtul vânjos. "Totul pare în mișcare în jurul feței, 
dârză şi animată de sentimente cu adevărat bărbătești. Fără 
voie ne gândim la acele busturi celebre, semnate de mari 
nume, din secolul al XVII-lea, opere de ale lui Bernini 
sau de ale imitatorilor acestuia, în care perucile ori draperiile 
umflate de vânt constituiau un mijloc sigur de a scoate avan- 
tajos în relief, prin contrast, figura senină, calmă şi impe- 
rioasă a celui portretizat. 

Georgescu încearcă a doua oară să exprime plastic 
efectele dinamice ale inteligenței purtate de pasiune, în mo- 
numentul ridicat lui Gheorghe Lazăr şi din nou 
ne dă un lucru reușit, cu tare pe drept se mândreşte sculp- 
tura noastră. In genere însă el este un artist mai potolit, 
stăpân absolut pe impulsurile sale şi excelent interpret al 
omului, servit fără îndoială de cunoştinţe sigure și temeinice, 
dar astfel organizat, încât inspiraţia i se opreşte satisfăcută, 
imediat ce el a reuşit să domine vieața reală, să o facă să 
treacă în materia pe care o are la îndemână. Bustul lul Alec- 
sandri (1884), ca să nu citez decât unul din exemplarele 
foarte bune din acest domeniu, este convingător şi viu, ca 
meșteșug, el ne apare servit cu adevărat de excepţionale dis- 
poziţii de practician. "Totuşi, el nu ne mai răpește prin acea 
notă lirică şi inspirată, pe care o găsim atât de superior ma- 
nifestată în Pascaly, deşi, după cum se spune, el avu- 
sese norocul să convingă pe poet să-i pozeze, ceea ce nu fu- 
sese cazul, niși cu actorul, nici ceva mai târziu cu poetul 
Bolintineanu. Bustul acestuia, azi la Muzeul Simu, 
în gips vopsit în coloarea teracotei, şi nu în teracotă ca cel 
al lui Alecsandri, este din 1883. Este lucrat, evident, 
după fotografii, zece ani după moartea poetului. Cine ar 
putea totuși bănui, privind la fața atât de elocvent îngân- 
durată a acestuia, la trăsăturile înnobilate de o vagă melan- 
colie, la poza așa de nemerită pentru un om de idei, pe care 
i-a dat-o sculptorul, că acesta poate nu-şi cunoscuse de loc 
modelul, mort în 1873, după ce ocupase demnități înalte şi 
o situație, care făceau imposibil ca Georgescu să-l fi 
văzut de aproape? Talentul este în stare de a săvârșşi ase- 
menea minuni, şi intuiţia. O simplă fotografie sau un alt 
document similar deşteaptă în anume artişti o atât de pie- 
cisă imagine fizică şi psihologică a celui reprezentat, încât 
el încetează oarecum de a fi cel fixat pe foaia de hârtie foto- 
grafică, dobândeşte o existență reală, trăieşte aevea o vieaţă 
pe care i-o dărueşte artistul, pierde tot ce nu l-ar fi interesat 
direct pe acesta şi păstrează numai ce este cu adevărat per- 
sonal și caracteristic, demn de-a fi reținut. Așa ne apare 
Pascaly, aşa neapare Bolintineanu şi aşa ne apar 

câțiva alți contemporani, sculptați după fotografii, corec- 
tate mai mult sau ma puțin de vagi amintiri persoanle. 
Herescu- Năsturel, al lui Grigorescu (Col. Eforiei 
Spitaleior), unul din cele mai frumoase portrete dm arta 
noastră, n'a fost el oare inspirat deo trescă dintr'o bise- 
rică, ctitorie a marelui boier, ca şi cămărașul Sutzu (Cel. 
Băncii Naţionale) de altminteri? Și, mai departe în timp, 
faimosul portret al lui Francisc 7, Regele Franţei, semnat de 
Tiţian, oare el oare la origine o simplă medalie, cu efigia 
suveranului, necunoscut pictorului? 

Ambele busturi de poeți sunt în materie fragilă, am spus-o, 
unul în teracotă, rare ori întrebuințată la noi, mai ales pentru 
portretele de bărbați, altul în gips colorat. In Franţa, în 
deosebi în secolul al XVIII-lea, teracota fusese însă un ma- 
terial obișnuit. Multe opere celebre, mai ales spre finele vea- 
cului, aşa fuseseră executate. De aici se inspirase și Geor- 
gescu, de sigur. Ea ptrmitea unui sculptor, atent la acele 
detalii dehcate din suprafața unei statui, acele «valori tac- 
tile ) ce dau singure vieață, să nu piardă nimic din ceea ce 
obținuse prin modelare. Cea mai neînsemnată urmă de deget, 
imprimată în epiderma bustului, rămânea intactă, exact cum 
era în original, ceea ce ar fi fost mai greu, poate chiar impo- 
sibil de obținut, atunci când lucrarea s'ar fi turnat în bronz, 
şi încă şi mai greu dacă ea ar fi fost cioplită în piatră de un 
om de meserie, şi nu de artistul însuşi. 

La aceste busturi mai sus citate şi la aite câteva, pe care 
putem presupune că Georgescu le lucra cu interes și 
poate chiar cu dragoste, cum ar fi încă cel al lui Eminescu 
(1890), cel al lui Grigorescu — rămas neterminat — se adaugă 
seria celorlalte, portretele unor oameni indiferenți sculpto- 
rului ori chiar anonimi, peste o sută cincizeci, după cum 
afirmă cei în curent cu mai toată opera ieşită din dalta și 
deboşoarul » său, unele destinate mormintelor din princi- 
palele cimitire din Bucureşti şi chiar din provincie, altele 
grădinii din fața Atencului, ori Camerei şi Senatului, ori încă 

altor instituțiuni 1). Câteva au luat azi drumu! unor muzee, 
unde publicul le poate admira. (Const. Lecca 1888, de pildă, 
ca și cele mai sus analizate, la Muzeul Simu). Altele sunt mai 
greu de examinat, cum este cel al Generalului Florescu (1894), 
al Generalului Cernai, din fața Statului-Major (un al doilea 
exemplar la Cimitirul Bellu), sau încă cele de oameni po- 
litici, răspândite în culoarele Parlamentului, unde aceștia își 
arătaseră însușirile, sau pe la diverse instituții ?). In unele 
se simte că artistul nu era în largul său, că documentele dela 
care pornea i se păreau insuficiente, saw că figura nu-i oferea 
nimic atrăgător. În altele însă, el dă liber curs însușirilor sale 
reale de portrestist. Așa, de pildă, între altele, în cel al Gene- 
valului Em. Florescu (Ateneul Român), în care câteva detalii 
realiste — decoraţiile, pasmanteria gulerului, ceea ce se vede 
din manta, în jurul gâtului — au același rol ca şi în bustul, 
acum faimos, al lui Pascaly: ele formează cadrul, 
linii oarecum mobile şi andulate, în care se închide partea 
cea cu adevărat însemnată: fața cajmă a modelului. 

Toate aceste opere, atunci sau ceva mai târziu, ieşite din 
dalta sa, sunt comandate lui Georgescu, uneori de 
comitetele de inițiativă, alteori de familia celui 'mort. Nu 
putem spune că el singur le alesese, afară de rare ocazii, 
când era vorba de un prieten sau de un om spre care se 
simțea atras de un puternic sentiment de admirație, cum era 
cazul cu Eminescu sau Grigorescu. Educația sa 
clasică, dorința de a arăta contemporanilor. cât de departe 
mergeau posibilitățile sale, îl împingeau însă spre nud. Și, 
în adevăr, el termină în această vreme, după cum am văzut, 
frumosul trup de adolescent în mişcare violentă, în care se 


1) O listă destul de completă a acestora a fost stabilită de câţiva elevi ai semina- 
rului de istoria artei dela Facultatea de litere din București, după vizite şi un exa 
men amănunţit la faţa locului. = 

2) O listă absolut completă a acestor busturi este greu de redactat. Inafară de cele 
de noi menţionate, cei care s'au ocupat de Georgescu mai Citează următoa- 
rele portrete: Colonelul Ghiurghiu, Contele Scarlat Rosetti, Protopopescu-Pake, Ion 
Rrătianu, Generalul Cristian Tell, Kostaki Epureanu, Dr. Davila, un Kreţulescu, 
D-na Pavozzi, Maria Turnescu, Elena Nicolescu, D-rul Vlădescu, Maria Popovici, 
Al. Simionescu, G. Dem. Mirea, C.A. Rosetti, Niculae Eustatiade, Maria Stăncescu, 
etc. Bustul lui Fminescu, din care o replică se găsește la Ateneul Român, a fost 
inaugurat la Botoşani, la 6 Sept. 1890, cu ocazia unui congres al studenţilor. Un 
relief-medalion cu capul poetului se află la mormântul acestuia, la Bellu. 

întâlnesc reminiscențele sale de clasic, — mereu vii şi sub 
prestigiul atâtor sculptori celebri, — cu nevoia mult mai 
modernă, însă tot atât de vizibilă în Georgescu, dea 
fi adevărat, de a nu se depărta de ceea ce-i oferea natura, 
din Aruncătorul de lance. Şi, după cum statua aceasta, clasică 
ca subiect, realistă ca .simţire, este privită dintr'o parte sau 
din alta, deşi ea este perfect unitară, suntem izbiți când de 
însuşiri, care o leagă de seria vestită a trupurilor de bărbați 
tineri din arta veche și din cea a Renașterei, când de alte 
îngușiri, atente la detaliile văzute cu un ochiu obișnuit să redea 
vieața sub aspectul ei cel mai individual, mai prozaic oarecum, 
mai veridic. Vianu pronunță numele plin de prestigiu al 
lui Verrochio. Este evident prea mult. Mi se pare 
chiar imprudent, căci aceasta înseamnă a pune pe Geor- 
gescu într'o situație de inferioritate sigură, umilitoare şi 
periculoasă, făcând pe unii, ca reacție, să neglijeze chiar și 
însuşirile pe care lucrarea aceasta, cu adevărat excelentă, 
le-ar putea prezinta. Privită mai ales din spate, în acea miș- 
care de torsiune care scoate în relief muşchii de-a- lungul 
coloanei vertebrale, picioarele agile, brațele puternice, deși 
nu exagerat, de musculoase, capul, poate ceva cam mare, 
dar înconjurat de coama abundentă a părului, statua este 
impunătoare şi pare solid plantată. Așa văzută ea este mult 
mai aproape, ca sentiment, de operele sculptorilor Renașterei 
decât chiar de cele ale celor vechi, cu care totuşi subiectul 
are mai multă afinitate. Aceștia își vedeau însă modelele 
lor într'o atitudine mai calmă, mai statică, le dau o înfățișare 
din care era exclus efortul şi deci suferința fizică, adesea 
penibilă, ce-l însoţeşte. Erau mai nobili, dar mai puțin con- 
formi realității. Și tocmai expresia justă, copierea exactă a 
naturii este ceea ce place lui Georgescu şi-l atrage. 
De aceea el se depărtează de canonul grecesc și-și croiește 
singur drumul, pornind dela ceea ce vede. Dar, pe de altă 
parte, aici tocmai îi stă slăbiciunea. Urmând de aproape 
modelul, el ne satisface acolo unde şi modelul său oferea 
detalii de anatomie interesante: spatele, brațele, mai ales 
coapsele și gambele. Displace însă acolo unde tânărul ce-i 
pozase, copiat prea de aproape, prezintă, de pildă, un pântec 

balonat de om sărac, hrănit cu ierburi, moale la aspect, 
cedând ușor la presiunea degetului, fără nimic din formele 
dure şi aşa de precis desenate ale unui atlet modern. Aici 
se vede deosebirea de înțelegere și de gust între un sculptor 
genial, ca Rodin sau chiar ca Bourdelle, în ['Age 
d'airain sau în Heracles, care, copiind modelul cu fidelitate 
ştiu, totuşi, să aleagă amănuntele, eliminând tot ce nu-i 
plastic și deci nu destul de expresiv, și Georgescu 
care se crede obligat, în numele adevărului, de vreme ce se 
găsește în fața unui model ce-i convine, să nu omită nimyc, 
să se ostenească a da iluzia vieţii. O obține în Aruncătorul de 
lance ce e drept, în paguba însă a sentimentului de nobleță 
plastică. 

Intr'un sens, capodopera sculptorului nostru este cu ade- 
vărat minănhatul monumerit ridicat pe Bulevardul Elisabeta, 
in fața Universităţii, în 1886, în cinstea lui Gh. Lazăr. 
Ideea acestei statui era mai veche. Ea se cristalizează în anul 
1884, în hotărîrile unui comitet prezidat de Dimitrie 
Sturdza, secretarul de atunci al Academiei Române. Ca 
totdeauna mai înainte, când fusese vorba de o operă plastică 
de oarecare proporţii, mulți sunt de părere să o comandăm 
unui artist francez, Era de observat că cele două partide 
politice îşi aveau fiecare furnisorul său atitrat: unii pe 
Dubois, alțiipe Merci, dupăcum ne spune Dimo 
Pavelescu, ce ținea aceste informaţii de la Geor- 
gescu însuși. Sturdza, deși liberal, şi deși el însuși își 
va avea bustul executat de Dubois, sprijinit şi de Take 
Jonescu, « Ministrul de atunci al Instrucțiunii » 2) se declară 
pentru Georgescu. Acesta îşi dă seama de importanța 
însărcinării ce primea, care, dacă reuşea, era să determine 
un curent puternic în favoarea artiştilor naționali, iar de nu 
reușea, condamna pe Români pentru multă vreme, ori de 
câte ori era vorba de o operă plastică de mari dimensiuni, 
să se adreseze peste hotare. 


1) Această afirmaţie nu corespunde în totul adevărului. Take Ionescu, pe 
atunci- membru al partidului liberal, tânăr deputat, nu era « ministrul instrucţiunii », 
cum nu spune Pavelescu în articolul citat. Este însă probabil că fiind consultat, 
sprijinise şi el pe Georgescu, alături de Dim. Sturdza. 

Poate că această hotărtre, curajoasă oarecum, a comitetului 
de inițiativă, prin care, în contra unui curent adânc înrădă- 
cinat la noi, se făcea apel la un Român pentru un monument 
de mare importanță, să nu fie străină de un eveniment artistic, 
întâmplat tocmai în acel an, 1884: desvelirea monumentului 
funerar de pe mormântul Domniței Bălașa, din biserica cu 
acelaşi nume. In adevăr, această primă mare lucrare monu- 
mentală a lui Georgescu oferea rare şi incontestabile 
frumuseți, era o probă evidentă că el poseda, nu numai 
însuşirile de practician, ci şi idei precise de cum se cuvine 
să apară o operă de vaste proporții în compoziţia ei, în raportul 
maselor plastice între ele, în arhitectura ei, ca şi faţă de locul 
ce era destinată să ocupe. Era vorba de o firidă înaltă și 
adâncă, de forma unei abside. Georgescu imaginează 
câteva trepte de marmoră, care duc la partea de sus a monu- 
mentului, sub forma unui chivot de tipul celor din Renaștere, 
pe patru picioare de capră. Deasupra, cu un capac în formă de 
acoladă, poartă pe partea lui mai ridicată un geniu drapat 
într'un lung costum suplu și ținând în mână un scut, cu inscrip- 
ţia lămuritoare. 'Totul este admirabil properționat, ornat cu 
discreție, după cea mai bună tradiție de artă funerară occi- 
dentală. Pe trepte, șezând îngândurată cu capul aplecat, 
o iemeie cu fața gravă, cu o mână la frunte, depune cu cea- 
laltă o mică coroană de laur. Costumul în care e îmbrăcată 
"este cel național, cu foarte discrete, mai mult ghicindus-se, 
broderii, însă drapând-o larg şi simplu, în cute ce se răspân- 
desc armonioase în jurul trupului şi peste picioare, întocmai 
ca într'o draperie antică. 

Sentimentul adânc de care a fost animat artistul a fost 
servit de dara aceasta de un talent de executant de primul 
ordin. Nu e de mirare că avem azi, în această lucrare, una din 
cele mai frumoase sculpturi românești. Este regretabil numai 
că, deși așezată într'un loc pe lângă care trec mii de per- 
soane, ea este așa de puțin cunoscută. Dar, cum am spus, 
ea a trebuit, la timpul ei, să facă să se vorbească despre cel 
ce o executase, și astfel a înlesnit, presupun, lui Georgescu 
luarea comenzii pentru monumentul lu: Lazăr. 


2 A. R. — Memoriile Secţiunii Literare. Seria II]. Tom. XVII. 

Cu câţiva ani mai înainte (1879) se desvelise la Bucureşti 
statua lui Hehade Rădulescu, opera lu Ettore Ferrari. 
Cu toată ciudăţenia gestului mâinii, ea era un lucru serios 
și impunător.. Cea a lu Georgescu trebuia să-i facă 
«pendant», de cealaltă parte a monumentuiui lui Mrhas 
Viteazul. Locul ei era cam unde se găsește azi statua lui 
Spiru Haret, opera lui 1. Jalea. In 1936 ea a fost însă 
mutată ceva mai la stânga, unde se află acum, ca să facă loc 
celei venite mai în urmă. Georgescu își dă seama de 
greutățile ce se adăugau execuției monumentului, din însuşi 
faptul că el ocupa locul căruia era destinat, simetric cu cel 
al lui Heliade. Schițele publicate în volumul II al Graficei 
Româneşti !) ne arată evoluţia concepției sale, dela primul 
proiect, inspirat evident de opera lui Ferrari, la cel realizat 
în cele din urmă. Superioritatea ultimului nu se poate nega. 
Il este cu mult ma: personal şi mai sugestiv, pentru a ne 
face să înțelegem sufletul şi însuşirile inalte ale celui ce se 
cuvenea cinstit. In desen, în schița definitivă, cartea ce ținea 
în mână era închisă. In opera realizată cartea este deschisă, 
şi aceasta ne explică și poziția capului, și atitudinea trupului. 
Ridicându-și ochii de pe pasajul citit, Lazăr priveşte oare- 
cum în vag și meditează. Mantia aruncată pe un umăr și 
înconjurându-i mijlocul, dând volum și masă întregului, cra- 
vata cu capetele ei fluturând în voie, gulerul deschis al 
hainei, părul buclat, au acelaşi rol ca şi în unele portrete 
menţionate: acela de a contrasta cu liniștea figurii, de a pune 
un joc de umbră în jurul feţei ce primeşte lumina și de a o 
semnala astfel trecătorului de pe stradă, de departe. Şi aici, 
însușirile de portretist ale lui Georgescu îl ajută să 
creeze o fizionomie demnă și vie, Se pare că impresia de vieaţă, 
acea evidență ce nu se poate nega și care nu provenea numai 
dela documentele moarte ce serviseră artistului spre a-şi 
reconstitui figura lui Lazăr, rezultă mai ales din faptul că 
el a avut un mode] real, pe profesorul Gh. Gărbea, care 
semăna, se spune, în mod izbitor cu cel portretizat, şi astfel, 
în Mai 1886, se inaugurează poate cea mai reușită dintre 


3) G. Oprescu: Grafica Românească în secolul al XIX-lea, vol. IL. pl. XLVII. 

statueie destinate să decoreze o piață publică, ieşite din mâna 
unui sculptor român 1). 

Cu toate obiecțiile formulate de unii şi de alții, de altfel 
cu totul nejustificate, Lazăr este astfel considerat de cei 
competenţi la justa lui valoare şi lăudat pe întrecute. Au- 
torul lui este numit în 1888 profesor de sculptură — mai 
târziu, în 1890, şi de perspectivă — la Școala de Arte Fru- 
moase. Tot atunci i se încredințează execuția statuei lui 
Asachi din Iaşi. Un desen, după o machetă de mică dimen- 
siune, poartă data 1887 2), și reprezintă o primă concepție. 
Dela început sculptorul se opieşte la o figură șezând, nu 
«pentru a părăsi poza ostenitoare (parcă ar fi vorba de o 
ființă vie) a lui Mon Costin, Ehade, Lazăr» cum declară 
un comentator ingeniu în Analele Arhitecturei din lulie 1890, 
ci pentru că vrea să dea mai multă amploare trupului şi 
demnitate pozei, şi, mai ales, pentru că i se pare că se potri- 
veşte mai bine cu fizionomia, cu vârsta venerabilă, cu ideea 
ce vrea să deştepte în noi, în legătură cu rolul, cu tempera- 
mentul, cu firea şi cu activitatea cărturarului moldovean. 

Pentru figura lui Asachi el pornește dela basorelieful, 
executat la Bruxelles în 1855, un portret asemănător al a- 
cestuia. In toate operele lui Georgescu se remarcă 
atenția pe care el o dă figurii şi, cu adevărat, nu este por- 
tret iscălit de dânsul, chiar printre cele ce reprezentau per- 
soane fără însemnătate, în care să nu se remarce prețul pe 
care autorul lor îl punea pc tot ce evoca vieața. Și în mo- 
numentul lui Asachi vom întâlni acele eminente calități de 
practician, unite cu un simț al monumentalului incontestabil. 
Din păcate, statua a fost rău aşezată, copleşită de construcții 
vecine de mari proporţii, care o anihilează şi-o înneacă, aşa în 
cât, cum spunea Ştefan Ciocârlan în Analele Arhu- 


1) Pentru ca să se vadă cât de greu cste să se aprecieze obiectiv şi competent o 
operă de asemenea valoare, este de ajuns să cităm o glumă alui Delavrancea, 
publicată în unul din articolele sale din Revista Nouă. Când se va prezinta în faţa 
lui Dumnezeu, la judecata supremă și i se vor imputa greşelile sale din vieața pă- 
mântească, el, Delavrancea va avea un argument hotăritor ca să i se ierte 
păcatele: «nu eu sunt autorul Statuei lui Gheorghe Lazăr, va zice el.». Şi să nu 
uităm, Delavrancea era prieten cu Georgescu şi considerat ca un 
cunoscător într'ale artei. 

2) G. Oprescu: op. cit. pl. XLVI. 

teclurei «pare mai mult o piatră funerară, de cât o statuă»; 
aceasta din pricina soclului prea mic, în proporţie cu masa 
ce susține. In fond însă, sculptura, independent de partea 
arhitectonică a monumentului, era din nou un incontestabil 
succes. Era deci natural ca atunci când se pune problema 
ridicării unui monument unuia dintre primarii capitalei cei 
mai activi, lui Emil Protcpopescu-Pahe, să se recurgă tot la 
talentul lui Georgescu. Faima sa ca autor de astfel 
“de opere este atât de mare, în cât ea trece chiar dincolo de 
granițele țării. Şi astfel, în momentul in care vecinii noștri 
Bulgari se hotăresc să ridice la 'Târrovo o statuă Mitropolh- 
tului Panaret, tac apel la compatriotul nostru. 

Era a doua oară, după cum ştim, când un artist român 
era invitat să înalțe monumente pe pământul Bulgariei. Dar, 
această operă românească, plantată în țară străină, nu ne e 
cunoscută. Nici pu mai știm dacă ea mai există şi dacă nu 
cumva, după cum sa întâmplat cu monumentele recunoș- 
tinței bulgare, ridicate de Karl Storck, n'a fost şi ea 
distrusă în timpul primului războiu mondial. In schimb, 
statua lui Protopopescu-Pake ne este tuturor familiară, în 
mijlocul micii grădini, de unde porneşte bulevardul cu nu- 
mele acestui remarcabil părinte al capitalei. 

ste” o figură de mărime supranaturală, în bronz, pe un 
soclu mai simplu de cât cel al monumentului lui Lazăr. Cu 
o manta pe deasupra inesteticei redingote, vestmânt greoiu 
şi plicticos de redat în sculptură, în picioare, calm, solid 
fixat în soclu, fostul primar pare că ascultă și se gândeşte. 
Fiecare detaliu este studiat cu atenţie, plastic, iar întreaga 
înfățișare a operei pare atât de echilibrată, în cât din nou 
putem afirma că monumentul face cinste Capitalei. Ne dăm 
seama că un realizator şi un administrator cunoscut pentru 
spiritul său chibzuit şi darurile sale de înfăptuitor este cin- 
stit sub forma cea mai potrivită. Opera n'a fost turnată în 
țară. Literatură şi Artă Română (Nr. 1 din 1896) îşi intor- 
mează cititorii că ea a sosit din străinătate şi că este de două 
ori mai mare ca în natură. 

Ca lucrări tot de mari porporţii destinate să fie văzute în 
plin aer, mai putem adăuga statuele Țustiţiei şi Agriculturii, 

pentru două din firidele ce decorează Banca Naţională, una 
din figurile dela intrarea Caselor Monteoru (cealaltă fiind 
opera lui Valbudea) şi două cariatide pentru Universi- 
tatea din lași 1). 

Inafară de activitatea de pictor şi de desenatora lu Geor- 
gescu, analizate în cele două volume în care m'am ocupat 
cu istoricul acestor arte”), cu nimic inferioare producţie 
sale plastice, acesta și-a câştigat un loc de frunte în miş- 
carea noastră artistică din secolul trecut și prin rarele sale 
însuşiri de profesor. În adevăr, după moartea lui Karl 
Storck, în 1887, el parc cel mai indicat să-i urmeze la 
catedra de sculptură dela Şcoala de Arte Frumoase. Faptul 
că dădea lecții de desen şi poate și de sculptură fiilor lui 
Ion Brătianu ușurează numirea sa în acest important post, 
în 1888. Timp de unsprezece ani, până la moarte, el fu dintre 
cei mai conştiincioși profesori. "Toţi foştii săi elevi sunt 
de acord spre a-i aduce laude, din acest punct de vedere. 
In plus, spre deosebire de predecesorul său, care, deși și el 
lăsase o bună amintire, de multe ori confunda sculptura- 
artă, cu sculptura-meșteșug, în vederea pregătirii elevilor 
pentru decoraţiile cerute de arhitecți, sau, în cel mai bun caz, 
pentru busturi funerare, Georgescu, mândru de ro- 
lul său de artist, n'are în vedere decât adevărata sculptură. 
Pe de o parte firea sa, pe de alta buna învățătură ce primise 
în Paris, nu-i permit concesii. Exigent cu sine, el este sever 
şi cu elevii, printre care se numără cel puţin doi sculptori 
de mare talent, unul ajuns azi la o faimă mondială, Brân- 
cuş, celălalt fiind Fritz Storck, la care mai pu- 
tem adăuga pe Dem. D. Mirea, fratele cunoscutului 
pĂitretist, devenit el însuşi profesor la Școala de Arte Fru- 
moase. Dar, despre aceștia ne vom ocupa cu o altă ocazie. 

Moare tânăr, am spus-o. Elevul său Dimo Pave- 
lescu, în articolul ce-i consacră, îi povesteşte sfârșitul 


1) Cf. Analele Arhitecturei din Oct. 1890 pentru statua Justiţiei, şi Familia, din 
Martie 1892, pentru cele două cariatide din laşi. Statuele din fața Caselor Monteoru, 
unde azi este sediul asociaţiei Arlus, au dispărut. 

2) Cf. G. Oprescu: Pictura românească în secolul al XIX-lea j. Grafica 
Românească în secolul al XIX-lea, vol, IL. 

impresionant. După ce terminase, într'o zi de primăvară, în 
1898, cursul şi corectarea lucrărilor tinerilor sculptori, stu- 
denții săi, el pare mai obosit ca de obiceiu, schimbat la față 
şi exprimându-se cu greutate. La ora 12, pleacă spre casă. 
După ce parcurge o bucată de drum, din strada Academiei 
până în strada Bălcescu, ceva mai departe de unde este azi 
Ateneul, cade mort pe trotoar, fulgerat de o emoragie cere- 
brală. 

Așa se termină existența acestui excepțional artist, deter- 
minant pentru epoca cea mai grea din istoria sculpturii la 
noi, cea a consolidării principiilor cărora se vor «supune în 
viitor reprezentanții calificați ai acestei arte. El n'are norocul 
să-şi încoroneze activitatea cu operele pe care orice cunoscă- 
tor le aștepta dela o atât de promițătoare «prefață », cum a 
numit producția sa de până atunci biograful său N. Pe- 
traşcu. Până în ultimul an el participă cu dragoste și cu 
interes la vieața artistică a Bucureştilor. lar cine se ocupă 
de mişcările cu adevărat fertile din preajma sfârșitului vea- 
cului, cele ce înnoesc școala româvă şi determină în mare parte 
aspectul ei actual,.va nota cu mulțumire că printre cei care 
aderă la curentul, prezidat de Luchian şi condus din 
umbră de animatorul ciudat care a fost Bogdan-Piteşti, 
se găseşte şi Georgescu. El expune la Artiştii indepen- 
denți, în 1896, două desene, ceea ce n'ar fi fost prea impor- 
tant, îşi asociază însă numele cu această mişcare, ceea ce 
este mult mai semnificativ. 


* 
* * 


Lista operelor mai însemnate de I. Georgescu ce se află în 
Bucureşti: 

La Ateneu: Busturile Generalului Em. Florescu, al Contelui Scarlat 
Rosetti, al lui M, Eminescu și Aruncătorul de lance (bronz). 

La Pinacotecă: Nud de bătrân, Fetiţa în rugăciune (un alt exemplar 
la Muzeul "Toma Stelian). 

La Camera Deputaţilor: Busturile lui C. A. Rosetti, Costache Epu- 
reanu, G-ral Em. Florescu, Generalul Cristian Tell, 1. C. Brătianu. 

Monumente în piețele publice sau în locuri accesibile publicului: Statua 
lui Gh. Lazăr, Statua lui Em. Protopopescu-Pake, Monumentul funerar 
al Domniței Bălașa, din biserica cu același nume. 

La Muzeul Toma Stehanz Bustul lui Pascaly, al lui Alecsandri (te- 
racotă), Fetiţă în rugăciune. 

La Muzeul Kalinderu: Bustul lui Eustatiade, lamă (basorelief în 
ceară), Vasile Alecsandri (bronz). 

Muzeul Simu: Pictorul Lecca, Dimitrie Bolintineanu (gips vopsit). 

La Banca Naţională: In firidele din fațadă: Agricultura şi Justiţia. 

La Cimitirul Bellu: Un relief înalt la Mormântul lui Eminescu (prima 
alee la dreapta porţii de intrare, în fund), bustul Elisei Rosetti (a treia 
alee, în dreapta, în fund) etc. 

